Soome pop-rock bänd Sunrise Avenue, kes on korduvalt Eestiski käinud, alustas koostööd põhjanaabrite mobiilimüüjaga Katshing.
Koostöö seisneb selles, et bänd riputab mobiilimüüjalt saadud HTC mobiiliga filmitud videod üles Katshing.fi kodulehele, kus siis saavad kõik rokkarite igapäevaeluga tutvuda, vahendab marmai.fi.
Katshing on Soomes samanimelise 2003. aastal Rootsis loodud ettevõtte tütarfirma. Ettevõtte slogan on «the mobile king», ehk siis otsetõlkes «mobiilikuningas». Soomes tegutseb ettevõte 2010. aastast.
Katshing on ka Rootsis teinud bändidega koostööd. Ettevõtte Soome filiaali turundusjuht ütles, et veel sel suvel saab teatavaks veel üks bänd, kellega hakatakse sarnast koostööd tegema.
Vaata videoblogi Katshingi kodulehel siin, paremas veerus.